**MØTEBOK**

**INDRE ØSTFOLD KIRKELIGE FELLESRÅD**

**Tid: 19.09.2024 kl 18.00**

**Sted: Spydeberg menighetshus, Stasjonsgata 26, 1820 Spydeberg**

**Tilstede:** Bjørn Solberg (leder/Eidsberg), Sigmund Lereim (nestleder/Spydeberg), Jan Semb Mathisen (Hobøl), Kjell Dahl (Askim), Tormod Karlsen (Trøgstad), Bjørnar Grønbech (kommunal repr.), prost Kjartan Bergslid.

**Sakliste**

**Sak 40/24** **Godkjenning av innkalling og sakliste.**

**Vedtak:** Innkalling og sakliste godkjennes med eventuelle tilleggssaker.

Sak 44 ble behandlet til slutt i møte.

**Sak 41/24** **Godkjenning av protokoll fra forrige møte, 06.06.2024**

**Vedtak:** Protokollen godkjennes.

**Sak 42/24** **Referater/Orienteringer.**

Orientering fra **Prosten;**a) Nesten full bemanning på prestesiden i FR område. Kapellan i Eidsberg starter 1.1.2025.   
b) Tverrfaglig fagdag i prostiet ble gjennomført 12.9.2024 på Tomter menighetssenter. Fagdagen var for diakoner, prester, pedagoger og kirkemusikere.   
c) Økonomiske utfordringer på BDR siden. Prosten har hatt gode møter med prestene om disse prosessene.

Orienteringer fra **Kirkevergen;**a) Info om diverse prosjekter som pågår i FR område for tiden.   
Eidsberg kirke, sliping og lakking av gulv under benkene, installering av nye ovner.  
Båstad kirke, arbeidet med å fjerne all maling er i gang. Vi jobber med å kartlegge svartsopp problemet. Det innebærer at riksantikvaren involveres sammen med et firma som skal kartlegge problemet og utarbeide en oppdatert rapport på hva vi avdekker underveis i arbeidet.  
Prosjekt Hobøl kirke- rislingsanlegg. Søknad er sendt til fylkeskommunen.

b) Minnelund i Askim. Det er søkt om dispensasjon fra reguleringsplan fordi området er ikke regulert. Det må foretas arkeologiske registeringer. Venter på at dette arbeidet skal settes i gang.   
c) Kontorutbygging, status. Tilbudsbefaring 18. september. 9 firmaer møtte opp. Frist for å levere anbud er 18. oktober.   
d) Menighetsbarnehagen i Trøgstad. Se sak 28/23. Skyldig beløp på kr 73751 er fortsatt ikke betalt.

Orientering fra **FR-leder;**a) Leder og nestleder har hatt lønnsforhandlinger med ledergruppa. Kirkevergen stilte på vegne av ledergruppa.

b) Invitert til kurs FR ledere for Borg og Oslo 14.10.

**Vedtak:** Tas til orientering. 

**Sak 43/24** **Felles IKT-løsninger, -tjenester og -drift som internleveranse gjennom kirkens eget IKT-selskap, Kirkepartner.**

Se eget saksfremlegg.

**Vedtak:** Indre Østfold kirkelige fellesråd inngår avtale om kjøp av IKT driftstjenester fra Kirkepartner AS. Anskaffelsen omfatter også kjøp og etablering av ny arkiv- og møteløsning. Kirkevergen får mandat til å inngå avtale med Kirkepartner, i tråd med fremlagte saksdokument.

Vedlegg:

1. Produkter, fellesløsninger og -tjenester levert gjennom Kirkepartner
2. Pris
3. Den norske kirkes IKT-strategi og realiseringen gjennom Kirkepartner

**Sak 44/24 Drift av Kirkekroa**

Vedlegg i saken:

* Mandatet til arbeidsgruppen.
* Utredning fra arbeidsgruppen

Askim menighetsråd fikk i oppdrag av fellesrådet å lede en prosess som skulle utrede hvordan driften av Kirkekroa kan gjøres. Forslaget og menighetsrådets vedtak skal sendes videre til fellesrådet for behandling. Det ble vedtatt et mandat for en arbeidsgruppe som har lagt frem en utredning.

**Askim menighetsråd fattet følgende vedtak i saken 29.08.2024.**

*Askim menighetsråd gir sin tilslutning til konklusjonene i rapporten som arbeidsgruppa har kommet med hensyn til framtidig drift ved Kirkekroa i Askim.*

*Menighetsrådet anbefaler Indre Østfold kirkelige fellesråd om å gjøre vedtak i tråd med de anbefalinger som arbeidsgruppen har kommet med. Det er viktig å understreke at arbeidsgruppens ikke har tatt stilling til stillingsstørrelse til nåværende arbeidstaker, men har hatt fokus på strukturen for fortsatt drift av Kirkekroa.*

*Askim menighetsråd vil anbefale Indre Østfold kirkelige fellesråd å definere arbeidsoppgaver som er naturlig oppfølging av gjester ved Kirkekroa inn i nåværende leders oppgaver så lenge denne er i arbeid, slik at daglig leder blir værende i 80 % stilling fram til sin avgang. Det er viktig for å skape en god overgang mellom nåværende arbeid, og arbeidet ved Kirkekroa i framtiden.*

***Til behandlingen:***

Kommunens representant; Bjørnar Grønbech kom med følgende kommentar: Denne saken burde i innkallingen vært merket som «unntatt off. § 23». Det ble av leder ved møtestart sagt at dette var en personalsak. Dette var ukjent for meg da saken ikke var merket som det i innkallingen. Derimot skulle FR ta stilling til utredningen fra arbeidsgruppen og videre drift av Kirkekroa. Jeg regner med at tilhørerene ikke ville ha kommet på FR-møtet dersom saken var å betrakte som en personalsak. Det er viktig at vi i framtida er nøye på formalitetene i slike saker.

**Vedtak:** Fellesrådet takker for utredningen som har blitt gjort i forbindelse med driften av Kirkekroa i Askim. Fellesrådet stiller seg bak vedtaket som Askim MR har fattet i denne saken. Det betyr at det først gjøres endringer i driften når nåværende ansatt slutter.

**Sak 45/24** **Økonomiske disposisjoner- korrigering**I sak 32/24 som var en korrigering av sak 45/23 ble det en feil.   
Det gjelder kr 2774 som skal tas av dispfond 1037. Det stod i saken at det skulle tas fra bundet fond.   
Kirkevergen opplyste før saken ble behandlet at det stod kr 2774,08 på fondet.   
**Vedtak:** Dispfond 1037 belastes kr 2774,08. Da er dette fondet tømt.

**Sak 46/24 Søknad om støtte til Julespillet i Askim- desember 2024**Fellesrådet har mottatt en søknad om støtte til Julespillet i Askim i desember 2024. De søker om kr 5000,- Se vedlagte søknad. Kirkevergen innstiller på at en ikke støtter dette prosjektet i år.  **Vedtak:** Det ble foreslått at Indre Østfold kirkelige fellesråd støtter Julespillet i Askim med kr 5000. Saken ble tatt opp til votering med 7 stemmer imot innstillingen fra kirkevergen. Beløpet tas fra budsjettet for trosopplæring.

**Sak 47/24** **Regnskapsrapport pr 12.9.2024**Regnskapsrapport pr 12.9. ligger vedlagt. Lønnstillegget som kom etter forhandlingene før sommeren er utbetalt til alle ansatte, minus ledergruppa. De skal ha forhandlinger i nærmeste fremtid.

Rapporten viser et mindreforbruk på kr – 4 725 337,40.   
I dette beløpet ligger kr – 1 091 365 bruk av ubundne fond for å dekke merforbruk i 2023.

Merinntekt på festeavgifter i 2024 kr 1 492 100 i forhold til budsjett. Festeavgift innbetalt fra Trøgstad/Båstad skal periodiseres ved årets slutt.

Selv om det nå er et mindreforbruk må vi ha stort fokus på hva vi bruker pengene på og vi må fortsatt kjøre en stram linje.

*Til behandlingen:* Bjørnar Grønbech ba om at regnskapsrapportene framover inneholder tilsvarende periodiseringer. Leder svarte at rådet har fått fremlagt ulike rapporter, og at de har bedt kirkevergen om en rapport som ikke inneholder for mange tall, men som er oversiktlig og forståelig.

**Vedtak:** Regnskapsrapporten tas til orientering.

**Sak 48/24 Budsjett 2025**Kommunedirektøren i Indre Østfold kommune legger til grunn at rammen til kirkelig fellesråd fastsettes etter de samme prinsipper som kommunens kommunalområder. Rammen til kirkelig fellesråd tar følgelig utgangspunkt i opprinnelig vedtatt ramme for 2024, korrigert for vedtak i økonomiplanen, politiske vedtak og anslag for pris og lønnsvekst.   
 2024 2025

Opprinnelig vedtatt ramme for 2024 31.173.000 31.173.000  
+Anslag pris-og lønnsvekst 2025 (4,0%) 1.247.000  
**Ramme for 2025 32.420.000**

**Investeringsramme på kr 3 750 000.**

Rammesøknad skal leveres 18. oktober til kommunen.

Indre Østfold kommune vedtar sitt budsjett i desember og FR vedtar endelig budsjett i januar 2025.

I møtet blir det gitt info om budsjettprosessen.

Fellesrådet ber om å være med i innspill dersom rammen skulle reduseres med 1,0%.

Prioritere tiltak hvis rammen skulle styrkes både innen for drifts-og investeringsbudsjettet.

**Vedtak:** Kirkevergens saksframlegg tas til orientering. Dersom budsjettrammen økes, ønsker fellesrådet å prioritere en stilling som frivilligkoordinaror.

**Sak 49/24 Mandat ressursgjennomgang i IØKF.**

IØKF gjennomførte en evaluering i 2022 etter to års drift. Harald Askeland gjennomførte evalueringen og fellesrådet vedtok da at det skulle gjennomføres en ressursgjennomgang.

Hensikten med den kirkelige delen av kommunesammenslåingen som ble vedtatt i prosjektplanen fra 2019 var:

***Målet er å skape noe nytt i fellesskap  
Den norske kirke i Indre Østfold skal være en åpen, raus og inkluderende- samt synlig og relevant  
Innbyggerne skal oppleve at kirken er til stede i dere lokalsamfunn i like stor grad som før sammenslåingen  
Kirken skal ha en effektiv og profesjonell administrasjon, med god ledelse og en utadrettet virksomhet  
Kirken skal være en viktig kulturaktør  
Kirken skal etablere sterke fagteam innen diakoni, trosopplæring og kirkemusikk  
Den norske kirke i Indre Østfold skal være en attraktiv arbeidsplass***

I rapporten som Harald Askeland, KA la frem ble følgende punkter påpekt:  
- Organiseringsprinsippet  
- Lokal ledelse  
- Menighetene den sentrale arena for kirkens arbeid behov for adm støtte  
- Ressursfordeling  
- Lokasjonsspørsmålet

Kirkevergen har gjort seg noen observasjoner siden oppstart 1.11.2023:

Retningsforståelsen i organisasjonen må bli gjort kjent i hele organisasjonen. Det er behov for en tydelig strategi for å skape felles retning.   
Det er viktig med en sammenhengende ledelse, tydeliggjøring av forventning, rolleforståelse, tydelig mandat til å ta ledelse for å utvikle organisasjonen i IØKF, felles prosedyrer og oppfølging av medarbeidere både gjennom klassisk medarbeidersamtale og fagsamtaler.   
Ta avgjørelse i forhold til kontorutbyggingen.   
Jobbe med tverrfaglig samhandling både i forhold til kirkens to strukturer, menighetene som lokale størrelser, og fordeling av ressurser både i forhold til kompetanse og budsjett.

**Vedtak:** Fellesrådet gir Kirkevergen i oppdrag å gjennomføre en enkel organisasjonsprosess for å skape retning, styrke samhandlingen og bygge arbeidsmiljøet.   
Disse områdene skal det jobbes med:

1). Visjon og verdier for å bygge org. identitet og gi retning.

2). Ressursene – Kompetansefordeling.

3.) Nye kontorlokaler for teamene og administrasjonen.

4.) Felles retning med ulike ressurser og roller mot et felles hovedmål

5.) Utvikle arbeidsmiljøet

Dette arbeidet skal ansatte bli involvert i og informert om; team, avd gravplass, stab, tillitsvalgte, AMU. Menighetsrådene skal også involveres i prosessen. Arbeidet skal gjennomføres på vinteren 2024/2025 og det skal komme en sak til FR før sommeren 2025.

**Sak 50/24 Eventuelt** På grunn av møtekollisjon flyttes møte 30. oktober til 5. november.

Askim 24.09.2024/ 08.11.2024

Bjørn Solberg (sign.) Anne-Grethe Larsen

Leder i IØKF Kirkeverge i IØKF